неспиране на стоп палка
[toc]
ако пропуснете да спрете при подаден сигнал от службите за контрол на пътното движение (кат, а от 01.01.2019 г. и служители на тол), най-вероятно ще ви бъде съставен акт за отказ да изпълните нареждане на орган за контрол и регулиране на движението.
наказание при неспиране на стоп палка
-------------------------------------


глобата за неспиране при подаден сигнал със стоп палка е в размер - от **50** до **200 лв**.

заедно с глобата, началника на съответното поделение на мвр е длъжен да ви наложи и наказание лишаване от правоуправление на мпс (*отнемане на книжката*) за срок от **1** до **6 месеца**.
### има ли изход ако вече имам съставен акт?


при съставен акт за неспиране на подаден сигнал със стоп палка, ще ви бъде издадено наказателно постановление в **6 месечен** срок. последното може да бъде [обжалвано](https://stamatovandpartners.com/nakazatelno-postanovlenie-objalvane/) и да отпаднат наложените наказания.

процедурата по обжалване сме разяснили подробно в [тази статия](https://stamatovandpartners.com/nakazatelno-postanovlenie-objalvane/).
### не съм възприел подадения сигнал, как да го докажа?


безспорно нарушителите на закона следва да се санкционират.

но неведнъж се е случвало, да се състави акт установяване на нарушение, при неизяснена фактическа обстановка или в нарушение на процедурните правила.

за пример, може да вземем подаден сигнал за спиране при група моторни превозни средства, движещи се едно след друго, който е неясен и не е възприет от санкционирания водач. това твърдение, разбира се, следва да бъде доказано.

в тези дела, съдът проверява констатациите в акта чрез разпит на свидетелите очевидци. в случай, че се открият съществени разминавания и противоречия в обясненията касаещи подадения сигнал за спиране, съдът следва да приеме обвинението за недоказано по несъмнен начин и да отмени наказателното постановление.

обстоятелства, които имат значение за доказване на нарушението:
* времето на събитията – през деня или нощта, атмосферните условия – ясно време; дъждовно; снеговалеж;
* точното място на извършване на нарушението;
* къде са били позиционирани контролните органи – видими ли са били?
* имало ли е други моторни превозни пред автомобила при подаване на сигнала?
* как е подаден сигнала?
* какво е било поведението на водача след подаване на сигнала?



> **важно!** следва да се провери и компетентността на служителите подали сигнала за спиране. това важи особено за проверки от служители на национална тол служба, доколкото същите следва да са упълномощени от председателя на ус на апи.


### наказателна отговорност по чл. 270 ал. 1 от нк


ако не спрете при подаден сигнал със стоп палка, последват гонения и преследване, и успеете да избягате, вие умишлено възпрепятствате контролните органи да изпълнят служебните си задължения по здвп. това деяние е съставомерно и осъществява състав на престъпление по [чл. 270 ал. 1 от нк](https://www.lex.bg/en/laws/ldoc/1589654529).

тази норма защитава функционирането на държавния апарат, и по-конкретно възможността органите на реда да изпълняват служебните си задължения. за това си деяние може да бъдете наказани с **лишаване от свобода до три години** или глоба от **500** до **2000 лв.**

 

 



 